Rebecca Friedländer
ರೆಬೆಕ್ಕಾ ಫ್ರೀಡ್ಲ್ಯಾಂಡರ್ (4 ಅಕ್ಟೋಬರ್ 1783-30 ಆಗಸ್ಟ್ 1850) ಒಬ್ಬ ಜರ್ಮನ್ ಕಾದಂಬರಿಕಾರ ಮತ್ತು ಸಣ್ಣ-ಕಥೆಯ ಬರಹಗಾರರಾಗಿದ್ದರು, ಅವರು ರೆಜಿನಾ ಫ್ರೊಹ್ಬರ್ಗ್ ಎಂಬ ಕಾವ್ಯನಾಮದಲ್ಲಿ "ರೊಮ್ಯಾಂಟಿಕ್ ಕಾದಂಬರಿಗಳನ್ನು" ರಚಿಸಿದ್ದಾರೆ. ಆಕೆ ಪ್ರಸಿದ್ಧ ಜರ್ಮನ್ ಬರಹಗಾರ ರಾಹೆಲ್ ವಾರ್ನ್ಹಾಗನ್ ಅವರ ಆಪ್ತ ಸ್ನೇಹಿತೆಯೂ ಆಗಿದ್ದರು. ರೆಬೆಕ್ಕಾ ಫ್ರೀಡ್ಲ್ಯಾಂಡರ್ ಅವರು ಜರ್ಮನಿಯ ಬರ್ಲಿನ್ನಲ್ಲಿ ರೆಬೆಕ್ಕಾ ಸೊಲೊಮನ್ ಆಗಿ 4 ಅಕ್ಟೋಬರ್ 1783 ರಂದು ಜಾಕೋಬ್ ಬಿ ಸೊಲೊಮನ್ ಮತ್ತು ಚೆಯಿಲ್ ಎಗರ್ನ ಯಹೂದಿ ಕುಟುಂಬದಲ್ಲಿ ಜನಿಸಿದರು. ಆಸ್ಥಾನದ ಆಭರಣ ವ್ಯಾಪಾರಿಯಾಗಿದ್ದ ಆಕೆಯ ತಂದೆ, ಕುಟುಂಬದ ಹೆಸರನ್ನು ಸೊಲೊಮನ್ ನಿಂದ ಸಾಲಿಂಗ್ ಎಂದು ಬದಲಾಯಿಸಿದರು. 1801 ರಲ್ಲಿ, ಹದಿನೆಂಟನೇ ವಯಸ್ಸಿನಲ್ಲಿ, ಅವರು ಬ್ಯಾಂಕರ್ ಮೋಸೆಸ್ ಫ್ರೀಡ್ಲ್ಯಾಂಡರ್ ಅವರನ್ನು ವಿವಾಹವಾದರು, ಅವರು ಬರ್ಲಿನ್ ಯಹೂದಿ ಸಮುದಾಯದ ಪ್ರಮುಖ ನಾಯಕರಾದ ಡೇವಿಡ್ ಫ್ರೀಡ್ಲ್ಯಾಂಡರ್ ಅವರ ಪುತ್ರರಾಗಿದ್ದರು. ಆದರೆ ಆಕೆ 1805ರಲ್ಲಿ ವಿಚ್ಛೇದನ ಪಡೆದರು. ಆಕೆ ಕ್ರಿಶ್ಚಿಯನ್ ಧರ್ಮಕ್ಕೆ ಮತಾಂತರಗೊಂಡು ತನ್ನ ಹೆಸರನ್ನು ರೆಜಿನಾ ಫ್ರೊಹ್ಬರ್ಗ್ ಎಂದು ಬದಲಾಯಿಸಿಕೊಂಡಳು. ಆಕೆ ಮತ್ತೆ ಮದುವೆಯಾಗಲಿಲ್ಲ. ಅವರ ಮೊದಲ ಕಾದಂಬರಿ 1808ರಲ್ಲಿ ಪ್ರಕಟವಾಯಿತು. ಆರಂಭದಲ್ಲಿ ಅವರ ಕಾದಂಬರಿಗಳ ಸಾಹಿತ್ಯಿಕ ಶೈಲಿಯು "ಸಲೂನ್ ಸಮಾಜದ ಬಗೆಗಿನ ಪ್ರಣಯ ಜೀವನ" ದ ಮೇಲೆ ಕೇಂದ್ರೀಕೃತವಾಗಿತ್ತು. 1813 ರಲ್ಲಿ ಅವರು ವಿಯೆನ್ನಾಗೆ ಸ್ಥಳಾಂತರಗೊಂಡರು ಮತ್ತು ತಮ್ಮ ಮರಣದವರೆಗೂ ವಾಸಿಸುತ್ತಿದ್ದರು. ಆಕೆ 1850ರ ಆಗಸ್ಟ್ 30ರಂದು ವಿಯೆನ್ನಾದ ಇಸ್ಚಲ್ನಲ್ಲಿ ನಿಧನರಾದರು. ಉಲ್ಲೇಖಗಳು 1783 ಜನನಗಳು 1850 ಸಾವುಗಳು 19ನೇ ಶತಮಾನದ ಜರ್ಮನ್ ಕಾದಂಬರಿಕಾರ ಜರ್ಮನ್ ಮಹಿಳಾ ಬರಹಗಾರರು 19ನೇ ಶತಮಾನದ ಗುಪ್ತನಾಮದ ಬರಹಗಾರರು ಹುಸಿನಾಮದ ಮಹಿಳಾ ಬರಹಗಾರರು ಬರ್ಲಿನ್ನ ಬರಹಗಾರರು